Abandoned Elysium

 
Abandoned Elysium oli Eesti "technical progressive metal"i ansambel, mis tegutses aastatel 2012–2020.
Bändi asutasid 2012. aastal Kevin Oper ja Karl Mesipuu.
Ansambel on välja andnud kaks albumit ja ühe EP ning võitnud 2015. aastal Noortebändi auhinna.
Ajalugu.
Bändi kitarrist Kevin Oper oli selja taha jätnud enda eelmised bändid Fall To The Flow ja Lies Of A Dead Witness, hakkas kirjutama tehnilist kitarrimuusikat. Vanast bändist LOADW-ist kutsus ta uude projekti laulja Karl Mesipuu. 
2013. aastal liitus bändiga trummar Sander Aasaväli ning sama aasta lõpus bassimees Arthur Thomson. 2013. aasta lõpus anti esimene kontsert peaesinejana klubis Rockstars.
"Abandoned Elysium" (2014).
Kevin hakkas 2012. aasta alguses kodus instrumentaale kirjutama ja salvestama. Karl kirjutas lüürika ning seejärel salvestati Kevini kodus ka Karli vokaalid. Produtseerimisele tuli abiks eelmise bändi FTTF kitarrist Claus, koos miksiti ja masterdati 2014. aasta kevadeks album.
Albumi kontseptsiooni üle mõtlesid bändimehed kaua, kuni Sanderi hea tuttav tegi kunstilise poole albumile.
Albumi esitluskontsert toimus Rockstopis ning soojendusbändides olid Epitaph Of Sorrow ning Everfall. Läbi rahva neti-hääletuse võitis AE võimaluse minna Lätti "deathcore"-bändi My Autumn soojendusansambliks, kaasa võeti bussitäis sõpru ja fänne.
"Abandoned Elysiumi" (välja antud 1. mail 2014) lood:
"Unmasked" (2015).
Kevin jätkas muusika kirjutamist kohe peale esimese albumi valmimist. 2015. aasta alguses salvestati album Sander Sadamaga. Kitarr, bass salvestati profitehnikaga kodus, vokaal Mustjõe proovikas ja trummid Türi stuudios.
Albumi esitluskontsert peeti Tapperis ning soojendusbändideks olid Baalsebub, Horror Dance Squad ja I Am Sancho. 
2015 sügisel võttis AE osa Noortebändi konkursist, mis ka võideti ning saadi ka rahvahääletuse tunnustus. 
2016. aastal esines AE Tallinn Music Weeki Metalstage'il, instrumentaalkavaga Intsikurmu festivalil ning kogu koosseisuga Hard Rock Laagri pealaval soojendajana.
2016. aasta sügisel esineti Noortebändil uute lugudega.
"Unmasked" (välja antud 20. aprill 2015) lood:
"Bloom" (2017).
Albumiga mindi rohkem ekstreemsemale ja progressiivsemale poolele. Palju toimus muusikalisi ja vokaalseid katsetusi ning ka mitmeid bassimehe vahetusi.
Albumi kitarri ja bassi salvestas Kevin. Vokaalid ja trummid salvestasid Kevin ja Sander Sadam. Albumi miksis ja masterdas Sander Sadam.
Albumi esitluskontserdid toimusid Tallinnas Red Emperoris ja Tartus Genialistide Klubis. Kaasa tegid Eleryn Tiit, Kristi Raias ja Mait Mikussaar.
Bloom (välja antud 31. märtsil 2017) lood:
Poolikuks jäänud album.
AE salvestas kohe pärast Bloomi sama aasta suve lõpuks uue singli "Ra" koos Sadamaga, mis jäi ka vana koosseisuga viimaseks. Koos mindi turneele Soome, juures bändid Everfall, Mad Morality ning 2 Soome bändi.
Peale seda mindi stuudiosse Otsa koolis õppinud helindajatega ning salvestati 4-5 uut lugu, trummid salvestati Sonic Pump stuudios Soomes.
Poolik album, mis oli salvestatud, ei vastanud ootustele ning bändi koosseis hakkas lagunema.
Viimane koosseis.
Keerulised ajad viisid bändi lahkhelideni ning Kevin jätkas bändi vana bassimehe Arthuriga. Uus laulja Peep ja trummar Juhannes liitusid bändiga 2019. 
Kevin võttis instrumentaalide salvestamise ja produtseerimise poole täiesti enda peale, vokaalid salvestati koos Sadamaga. Koos salvestati vana koosseisuga katki jäänud uusi lugusid ning anti välja mitu singlit.
Viimase koosseisuga tehti kaks kontserti klubis Barbar seoses "Negativus" võitlusega, mille poolfinaal võideti, kuid loovutati teise koha omanikule isiklikel põhjustel. Kontserdil esitati lugusid kõigist albumitest + uued lood.
2020. aastal ei suudetud leida ühist keelt ning bänd lõpetas tegutsemise.
Muusikastiil.
Abandoned Elysiumi muusika on progressiivne, tehniline, psühhedeelne, atmosfääriline, meloodiline, raske "metal"/rock muusika.